《次韵虞仲容咏雪一首》
宋代·刘一止

十年九作穷途客，惯见天花面旋飘。江上舞鸥如背我，沙边立鹤独齐腰。

衣黏落片行呼酒，船触轻冰半渡桥。谁识此时诗思乱，缓歌黄竹想西瑶。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。